**Brænder du for fællesskaber?**

Vil du være med til at engagere unge og voksne i meningsfuldt frivilligt arbejde og skabe vedvarende fællesskaber? Har du lyst til at sætte retning for, hvordan vi sammen kan styrke frivilligheden og skabe et inkluderende miljø for både nye og erfarne frivillige? Så er det måske dig, vi leder efter!

**Job i udvikling af frivillighed hos Odense Kammeraternes Sportsklub (OKS).**

**Om projektet**

“Fokus på frivillighed” er et nyt projekt i OKS. Målet er at engagere flere unge og voksne i frivilligt arbejde og samtidig sikre, at vores eksisterende frivillige oplever anerkendelse, fællesskab og udvikling.

**Vi søger en engageret person til at:**

* Skabe events og kampagner for frivillige.
* Rekruttere, motivere og støtte frivillige.
* Bygge fællesskaber og drive et ungeråd

**Du er:**

* Passioneret for mennesker og foreningsliv.
* Interesse for projektledelse eller frivillighed.
* En stærk kommunikator og god til relationer.

**Vi tilbyder:**

* En ny og meningsfuld stilling, hvor du kan sætte dit præg.
* Et stærkt samarbejde med engagerede frivillige.
* Fleksible arbejdstider og mulighed for personlig udvikling.
* Fast kontaktperson til sparing og støtte.

**Praktisk info:**

Stillingen er 5-10 timer om ugen. Opstart snarest muligt. Arbejdssted: OKS, Østerbæksvej 125, 5000 Odense.

Send din ansøgning og CV hurtigst mulig til Troels Tram, Pigeudvalget OKS. Email: troels.tram@gmail.com. Tlf.: 51550727. Samtaler indkaldes løbende.

Vi glæder os til at høre fra dig – og måske skabe Danmarks fedeste frivilligfællesskab sammen med dig!

**Om Odense Kammeraternes Sportsklub (OKS)**

OKS er en traditionsrig fodboldklub beliggende midt i Odense. Vi er Fyens næststørste fodboldklub med omkring 1.000 medlemmer. Vi vil både eliten og bredde, nybegynderen og den ambitiøse, og alle køn.

Vi ønsker at række ud til lokalområdet og har igangsat flere initiativer, der understøtter dette. I samarbejder med Syddansk Universitet har vi udviklet ’Fantastisk børnehavebold’, der rækker ud til lokale børnehaver med aktiviteter for de mindste. Med projektet ’Fantastisk fritid’, har vi et særligt fokus på at få piger i SFO-alderen til at starte til fodbold.

De sidste fem år har der således været arbejdet på at etablere en pigeafdeling. Det har været en stor succes, og der tilbydes nu pigehold fra U4-U16 Stort set alle omkring holdene er frivillige forældre, der laver et kæmpe stykke frivilligt arbejde.

Endelig er vi blevet udvalg som ’Spydspidsforening’ i DIF-regi, hvilket gør at vi i de kommende år skal være en inspiration for andre foreninger.

Se mere på OKS.dk.